Dylan Walsh

Dylan Walsh, nado nos Ánxeles o 17 de novembro de 1963, é un actor estadounidense, coñecido como o Dr. Sean McNamara na serie Nip/Tuck.

 Biografía 
Charles M. Walsh naceu o 17 de novembro de 1963 nos Ánxeles, California. Os seus pais traballaron no Servizo Exterior dos Estados Unidos, e Walsh viviu en África Oriental, India e Indonesia até antes dos dez anos. A súa familia regresou aos Estados Unidos e instaláronse en Virxinia, onde Walsh empezou a actuar na secundaria. Graduouse na Universidade de Virxinia en 1986 cun título en inglés. Despois de graduarse, Walsh mudouse á cidade de Nova York para actuar como profesional.

 Carreira 
A primeira interpretación de Walsh foi nunha película para a televisión chamada Soldier Boys con James Earl Jones. Despois tivo un papel na película Loverboy e un papel regular na serie televisiva Kate & Allie. En 1989, empezou a usar o nome 'Dylan Walsh' profesionalmente. Continuou traballando en películas como Betsy's Wedding, Congo, e facendo do fillo do personaxe interpretado por Paul Newman, en Nobody's fool, así como facendo aparicións en televisión en series como Brooklyn South, The Twilight Zone e Everwood.

En 2003, Walsh interpretou o papel de Sean McNamara na serie televisiva Nip/Tuck, tras ser abordado polo creador de series Ryan Murphy nunha cafetaría. Murphy acordouse del polo seu papel en Nobody's fool e nunha película de televisión.

O 12 de novembro de 2007, anunciouse que Walsh protagonizaría o remake de The Stepfather, revivindo o famoso personaxe que interpretou Terry O'Quinn. A produción da película empezou en 2008 e foi estreada en outubro de 2009.

Actualmente, realiza un drama policial da cadea CBS protagonizado por Poppy Montgomery, Unforgettable. Interpreta o tenente Al Burns, que fora parella de Carrie cando traballaba no Departamento de Policía de Siracusa. Despois, en Nova York, deciden traballar xuntos para resolver casos.

 Vida privada 
Walsh estivo casado coa actriz Melora Walters desde 1996 até 2003. Xuntos teñen dous fillos, Joanna e Thomas. O 10 de outubro de 2004 contraeu matrimonio coa actriz Joanna Going, con quen ten unha filla, Stella Haven.

 Filmografía 

 Kate & Allie (Serie de TV) como Ben
 Chameleons (1989) (TV) como Stan
 When We Were Young (1989) (TV) (como Charles Hunter Walsh) como Lee Jameson
 Loverboy (1989) (como Charles Hunter Walsh) como Jory Talbot
 Gabriel's Fire (1990) (Serie de TV) como Louis Klein
 Betsy's Wedding (1990) como Jake Lovell
 Where the Heart Is (1990) como Tom
 Telling Secrets (1993) (TV) como Jesse Graham
 Arctic Blue (1993) como Eric Desmond
 Nobody's Fool (1994) como Peter Sullivan
 Radio Inside (1994) como Michael Anderson
 Congo (1995) como o doutor Peter Elliot
 The Outer Limits como o sarxento Eldritch
 Eden (1996) como Bill Kunen
 Men (1997) como Teo Morrison
 Brooklyn South (1997) (Serie de TV) como o axente de policía Jimmy Doyle
 Divided by Hate (1997) (TV) como Louis Gibbs
 Changing Habits (1997) como Felix Shepherd
 The Almost Perfect Bank Robbery (1998) (TV) como Frank Syler
 Chapter Zero (1999) como Adam Lazarus
 Final Voyage (1999) como Aaron Carpenter
 Jet Boy (2001) como Boon Palmer
 Deadly Little Secrets (2001) como Cole Chamberlain
 Débeda de sangue (2002) como o detective John Waller
 Jo (2002) (TV)
 Par 6 (2002) como Mac Hegelman
 Power Play (2002) como Matt Nash
 We Were Soldiers (2002) como o capitán Robert Edwards
 The Twilight Zone (2002) (Serie de TV) como Adam
 Presidio Med (2002) (Serie de TV) como Danny Gibson
 More Than Meets the Eye: The Joan Brock Story (2003) (TV) como Jim Brock
 The Lone Ranger (2003) (TV) como Kansas City Haas
 Nip/Tuck (2003–2010) (Serie de TV) como o doutor Sean McNamara
 Everwood (2003–2004) (Serie de TV) como Carl Feeney
 Edmond (2005) como interrogador
 Antebody (2005) como Jacob Ambro
 A casa do lago (2006) como Morgan
 Lost Holiday: The Jim and Suzanne Shemwell Story (2007) como Jim Shemwell
 Just Add Water (2008) como Ray Tuckby
 The Stepfather (2009) como o padrasto/David Harris/Grady Edwards
 Secretariat (2010) como Jack Tweedy II
 Unforgettable (2011) como o tenente Al Burns
 Superman & Lois (2021, serie de televisión) como Samuel Lane

 Véxase tamén 
 Ligazóns externas 
 Páxina oficial


Categoría:Nados en 1963
Categoría:Nados nos Ánxeles
Categoría:Actores de televisión dos Estados Unidos de América
Categoría:Actores de cinema dos Estados Unidos de América